Document ID: 32002D0350

32002D0350
L 125/1
SLUŽBENI LIST EUROPSKE UNIJE
ODLUKA KOMISIJE
od 3. travnja 2002.
o izmjeni Odluke 2001/781/EZ o donošenju priručnika prijamnih tijela i glosara pismena koja mogu biti dostavljena sukladno Uredbi Vijeća (EZ) br. 1348/2000 o dostavi, u državama članicama, sudskih i izvansudskih pismena u građanskim ili trgovačkim stvarima
(Priopćeno pod brojem dokumenta C(2002) 1132)
(2002/350/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1348/2000 od 29. svibnja 2000. o dostavi, u državama članicama, sudskih i izvansudskih pismena u građanskim ili trgovačkim stvarima (1), a posebno njezina članka 17. točaka (a) i (b),
budući da:
(1)
Za provođenje Uredbe (EZ) br. 1348/2000 bilo je potrebno sastaviti i objaviti priručnik s podacima o prijamnim tijelima, predviđen člankom 2. te Uredbe.
(2)
Točkom (b) članka 17. Uredbe (EZ) br. 1348/2000 također se predviđa sastavljanje glosara pismena, koja mogu biti dostavljena sukladno Uredbi, na službenim jezicima Europske unije.
(3)
U skladu s Uredbom (EZ) br. 1348/2000, Odluka Komisije 2001/781/EZ od 25. rujna 2001. o donošenju priručnika prijamnih tijela i glosara pismena koja mogu biti dostavljena sukladno Uredbi Vijeća (EZ) br. 1348/2000 o dostavi, u državama članicama, sudskih i izvansudskih pismena u građanskim ili trgovačkim stvarima (2) objavljena je u Službenom listu Europskih zajednica.
(4)
Priručnik i glosar trebaju se dopuniti informacijama koje Komisiji šalje Njemačka.
(5)
Mjere predviđene u ovoj Odluci u skladu su s mišljenjem Odbora osnovanog prema članku 18. Uredbe (EZ) br. 1348/2000,
DONIJELA JE OVU ODLUKU:
Članak 1.
Prilog I. Odluci 2001/781/EZ (priručnik iz točke (a) članka 17. Uredbe (EZ) br. 1348/2000) mijenja se u skladu s Prilogom I. ovoj Odluci.
Članak 2.
Prilog II. Odluci 2001/781/EZ (glosar iz članka 17. točke (b) Uredbe (EZ) br. 1348/2000) mijenja se u skladu s Prilogom II. ovoj Odluci.
Ova je Odluka upućena državama članicama.
Sastavljeno u Bruxellesu 3. travnja 2002.

Labels: 11
3
12
18
15